和碩特西右翼中旗

和碩特西右翼中旗是青海蒙古的一旗，俗稱台吉乃旗、台吉乃爾旗。顧實汗長兄哈納克土謝圖，其裔為青海和碩特部所屬之西右翼中旗。雍正三年，領公中札薩克，授一等台吉，世襲。佐領一。牧地跨柴達木河。東至諾木罕河，南至諾木罕木魯，西至滔賚，北至希勒。舒哈河自旗西無名海子流出，西北入於沙。柴達木河出河源北托遜淖爾，西流至西拉珠爾格塔拉，阿拉克淖爾水東來入之，合而西北流，格德爾古河、烏蘭烏蘇河、布隆吉爾河俱自其東注之，又西入於沙。

沿革 
札薩克一等台吉游牧。顧實汗伯兄哈奈克土謝圖。孫圖瑚爾綽克圖，子四。次子達木巴達爾濟，次僧格。僧格之子車凌納木札勒。康熙三十六年(1697年)，從達什巴圖爾內附。雍正元年(1723年)，羅卜藏丹津脅之叛。不從，來投。自編屬丁為佐領。青海定，遣歸牧。三年(1725年)，設公中札薩克。凡三十台吉，以車凌納木札勒領之，授一等台吉。十年(1732年)卒，無嗣。達木巴達爾濟之子巴勒襲。乾隆四十七年(1782年)，詔世襲罔替。

歷任札薩克《清史稿》卷二百十一　表五十一／藩部世表三

參考資料 

中华民国青海省行政区划
中华民国的旗
和硕特
青海蒙古三十旗